# data[].attributes.body
Prije mnogo stoljeća, Izraelski narod živio je u Egiptu, zbog gladi u kaananskoj zemlji. Izraelci su postali robovima, i tražili su od Boga spas. Bog se smilovao i odlučio poslati nekoga tko će spasiti. Bio je to Mojsije.Tijekom Mojsijevog rođenja, faraon Ramzes II. zapovijedio je da se pobiju muška djeca mlađa od 6 godina, zbog njegovog straha od množenja Izraelaca u Egiptu. Mojsijeva majka i sestra Miriam, smišljale su načine kako bi spasile malenog dječaka od smrti. Njegova majka napravila je malenu drvenu košaricu, stavila Mojsija unutra i poslala ganiz rijeku Nil, u nadi da će njeno dijete biti spašeno.

# data[].attributes.body
U to vrijeme, Faraonova kći i njene sluškinje bile su na obali rijeke. Znatiželjne sluškinje, vidjevši bebu u košarici, uzmu ga u ruke i odmah ga prepoznaše kao malog Izraelca. Svidio se Faraonovoj kćeri, koja mu je odmah dala i ime; Mojsije. Što znači ''Iz vode izvađen''. Mojsijevoj sestri, koja je sve to gledala sa druge strane padne na pamet jedna ideja te dođe Faraonovoj kćeri kako bih iznijela svoju ponudu.
''Kako li Vam je slatka ova beba! Ali sigurno znate da ona zahtjeva puno brige, koja vam sad zaista ne treba u životu. Ali ja znam jednu Hebrejku koja je dobra sa djecom.'' -ona prihvati ponudu, a Miriam sva sretna otiđe kući, jedva čekajući reći majci da će opet vidjeti svoga sina.

# data[].attributes.body
Mojsije je rastao među raskošnim zidinama Faraonove palače. Do starijih godina nije znao da je njegova dadilja zapravo njegova majka, a kada je saznao znao je da mora to čuvati tajnom.
Dok se jednom šetao, on ugleda jednog Egipćana koji je tukao Izraelca. Kada je pogledao oko sebe i vidio da nitko ne gleda, on ubije Egipćana i pusti svog Izraelca na slobodu, a zatim zakopa tijelo i pobjegne sa mjesta zločina. Ali kao i uvijek, stvari su se ubrzo pročule i počele govoriti po Egiptu i dvorima, i kada je Faraon to saznao, zaprijetio je Mojsiju, koji pobježe u midjansku zemlju.

# data[].attributes.body
Nakon nekoliko dana Mojsijevog lutanja pustinjom, naišao je na sedam sestri svećenika Jitra, i kad im je pomogao napojiti njihovo stado ovaca, pozvale su ga da živi zajedno sa njima, u kući njihovog oca. Netom kasnije se čak i oženio sa jednom od sestri, Siporom.
Dok je jednoga dana pasao ovce na Horebu, on ugleda gorući plamen, koji ga svojim dubokim glasom doziva da priđe.
On klekne pred njega i pažljivo gleda ovaj čudan prizor. Grm neprestano gori, i nikako da izgori.
''Mojsije! Mojsije!'' - zovne ga. - ''Izuj obuću sa nogu! Ovo tlo na kojemu stojiš sveto je.'' -Mojsije skine svoju obuću. -''Ja sam Bog tvoga oca; Bog Abrahamovog, Bog Izakov, Bog Jakovljeg.'' -Mojsije prekrije svoje lice, kada shvati da zaista priča sa Bogom.

# data[].attributes.body
Jahve je -željevši izbaviti Izraelski narod i odvesti ga u zemlju gdje teče med i mlijeko- poslao Mojsija faraonu da izbavi Izraelski narod iz Egipta. Mojsije je bio zbunjen. Pa kako bi on mogao doći lice u lice k faraonu i  jednostavno mu reći da pusti Izraelce?
''Ja ću biti s tobom. I ovo će ti biti znak da sam te ja poslao: kad izvedeš narod iz Egipta, Bogu ćete iskazati poštovanje na ovom brdu.'' -reče Jahve i pošalje Mojsija.

# data[].attributes.body
Ali zbog faraonove tvrdoće i krutosti, Mojsije ga nije toliko lako mogao nagovoriti da pusti njegov narod iz zarobljeništva. Zato je Bog preko Mojsija i Arona nadvladao vještinu i moć egipatskih vračeva. Na Egipat je poslao Deset egipatskih zala.
Sigurno se pitate koja su to bila sva zala; bila je to voda u Nilu koja se pretvorila u krv, žabe koje su napale zemlju, komarci i obadi, kuga na stoku a na ljude kuga, tuča i oluja, vjetar koji nanese najezdu skakavaca u polja, a zatim nestanak sunca sa zemlje puna tri dana.

# data[].attributes.body
I nakon sve te upornosti i muke, faraon još uvijek nije htio promijeniti svoju odluku. I dalje je ostao na svojoj okrutnoj strani, i dalje nije puštao Izraelce. Ali znao je Bog njegovu slabu točku, i tek tada; kada je faraonov sin umro od bolesti, faraon je popustio i pustio Izraelce iz ropstva.

# data[].attributes.body
Kada je faraon dopustio Izraelskom narodu da ode, Bog ih povede kroz pustinju prema Crvenome moru, kako se narod ne bi predomislio i vratio u Egipat kada vidi ratovanje.
Kada su Egipćani rekli Egipatskom kralju da je narod pobjegao, faraon se predomisli.
''Što ovo učinismo! Pustimo Izraelce i više nam neće služiti.''
Faraon opremi svoja kola i krene u potragu za Izraelcima.

# data[].attributes.body
Kako se faraon približavao, u Izraelcima se budio strah od ponovnog vraćanja u ropstvo. Počeli su se ljutiti na Jahvu i na Mojsija, što su ih doveli ovdje.
''Ne bojte se!'' - poviče Mojsije narodu. - ''Stojte čvrsto! Jahve će se boriti za vas. Budite mirni!''
Mojsije podigne svoj štap, ispruži ruku nad morem i razdijeli ga nadvoje -kako mu je i Jahve rekao- kako bi Izraelci mogli preći preko mora na suhom.
''Pruži ruku nad more da se vode vrate na Egipćane, na njihova kola i konjanike.'' -tako Mojsije i učini, a vode potope kola i konjanike.
Narod je opet povjerovao Jahvi i Mojsiju.

# data[].attributes.body
Izraelcima je bilo teško u pustinji, pogotovo jer nisu navikli na ovakve teške i surove uvjete. Počelo je nedostajati hrane i vode, sve su se češće mogle ćuti
želje za povratkom u Egipat. Počele su se iznositi tužbe protiv  Arona i Mojsija, pa čak i Boga. Ali Božji je odgovor uvijek bio pun razumijevanja i ljubavi.
Taj dan, Jahve se oglasi Mojsiju i kaže mu da će se večeras on i Izraelski narod nasititi mesa, a sutra kruha -mane- te da će se tada poznati da je on zaista Jahve.
I doista, Izraelski se narod nasitio ukusnih prepelica i mane.

# data[].attributes.body
Nakon dugog putovanja, Izraelski narod i ožedni te nastade velika prepirka.
''Daj nam vode da pijemo!''-vikali su na Mojsija i grdili ga.
Mojsije nije razumio zašto i kako su mogli kušati Jahvu i prepirati se s njim. Dobili su hranu, a sada hoće i ono nemoguće; naći vodu usred pustinje. Mojsiju je već bilo dosta zanovijetanja, pa otiđe Jahvi i zamoli ga za savjet, za njegovu pomoć.
''Istupi pred narod!'' -kaže Jahve Mojsiju. -''Uzmi u ruku štap kojim si udario Rijeku i pođi. Udari po pećini: iz nje će poteći voda, pa neka se narod napije.''
Mojsije posluša Boga. On odvede narod i udari pećinu, a hladna se voda počne slijevati niz kamen.

# data[].attributes.body
Dok je Mojsije čekao na brdu Sinaj dvije kamene ploče sa Božjim zapovijedima, Izraelski je narod u podnožju brda postajao sve nestrpljiviji. Bili su zbunjeni jer nisu znali što se dogodilo s Mojsijem, pa su od Arona zatražili da im napravi Boga kojeg će oni moći vidjeti. Željeli su napraviti svoga vlastitog Boga, svojim vlastitim željama. A Aron je sve učinio kako bi im ugodio, pa im je tako napravio zlatno tele.

# data[].attributes.body
Kada je Mojsije dobio Deset Božjih zapovijedi, sišao je sa brda Sinaj prema narodu. Ali čim se približio narodu i ugleda zlatno tele, razgnjevi se i baci kamene ploče na tlo, te ih prepolovi. Zlatno tele koje su napravili je spalio ognjem. ...
''Što ti je ovaj puk učinio?'' -govorio je Mojsije bratu. -''Da si tako velik grijeh počinio?''
''Neka se moj gospodar srdžbom ne raspaljuje.'' -odgovori mu Aron. -''Sam dobro znaš kako je ovaj narod na zlo sklon.''
Bila je to istina. Izraelci su već bili i umorni, i zbunjeni, i sasvim poludjeli od ove pustinje kojom su lutali. Ali Mojsije i dalje nije odustajao.

# data[].attributes.body
Sutradan Mojsije stane pred narod.
''Težak ste grijeh počinili. Ali ipak ću se Jahvi popeti. Možda za vaš grijeh mogu oproštenje pribaviti.''
Mojsije opet ode Jahvi i počne ga tražiti za oprost Izraelskom narodu.
''Idi! Putuj odavde, ti i narod koji si izveo iz zemlje Egipatske, u zemlju za koju sam se ja zakleo Abrahamu, Izaku i Jakovu da ću je dati njihovim potomcima.''
Sljedeći dan Mojsije se ponovo popne na brdo moliti za Izraelce. Nakon dugih četrdeset dana molitve, Mojsije dobivši oproštenje siđe pred narod s novim pločama. Iz njegovih očiju strujala je pozitivna energija, a kroz njegov osmijeh širila se Božja prisutnost i ljubav.
Izraelski narod više nije posumnjao u Boga i njegovu moć i ljubav. Znali su da je on uvijek tu, da ih čuva i ljubi.